Paul Yeboah

Paul Yeboah (1970- 2021) alikuwa mwalimu, mkulima, mtaalamu wa kilimo, na mjasiriamali wa kijamii. Yeboah ndiye mwanzilishi na mratibu wa  Taasisi ya Mtandao wa Kilimo Endelevu(Ghana Permaculture Institute)  ulioko Techiman, Ghana, Afrika Magharibi.Taasisi hiyo ipo katika Mkoa wa Brong-Ahafo nchini Ghana. Madhumuni ya Taasisi ni kujenga na kudumisha mfumo thabiti wa chakula, kutunza mifumo ya  ikolojia ya mahali husika, na kuboresha hali ya maisha katika maeneo ya vijijini.
Taasisi hiyo (GPN) hutoa mafunzo kwa wanafunzi na jamii katika mbinu endelevu za kilimo cha  ikolojia.pia inaunga mkono  miradi mbalimbali nchini Ghana ikiwemo vikundi vya wanawake, miradi midogo ya fedha; ufundisha kilimo cha mlonge; uzalishaji wa uyoga; upandaji miti kwa njia ya kilimo, ukuzaji wa misitu ya chakula na Kilimo mseto.

Permaculture ni mfumo wa kilimo unategemea usanifu wa kiasili unaolenga uendelevu wa mazingira. Ni aina ya  kilimo kinachotumia mbinu zinazolinda rutuba ya udingo, kuhakikisha  mazao na mifugo vinakuwa na afya. Mfumo huu unahimiza utunzaji wa mazingira na kuishi maisha rafiki kwa mazingira; ili kudumisha utulivu wa mazingira na kudumisha rasilimali za mazingira kwa siku zijazo. Pia, Kilimo Endelevu  husaidia kurejesha  ardhi iliyochakaa au iliyoharibiwa na mmomonyoko wa udongo au ukataji wa miti hovyo. Mtandao wa Permaculture unahimiza mazoezi ya kilimo cha kudumu nyumbani. Dhamira ya Mtandao wa Permaculture ni kuhimiza, kuelimisha, na kukuza matumizi ya kilimo cha kudumu kwa wakulima na watu nchini Ghana, ambayo itachangia uthabiti wa mazingira, na utulivu wa siku zijazo za nchi.

Huwakaribisha wajitoleaji wa kimataifa, wahitimu, na wanafunzi. Ghana Permaculture Network ni mwanachama wa Ghana Ecovillage Network. Ambayo ni shirika linalojumuisha viongozi na miradi ya maendeleo endelevu. Paul Yeboah ni Makamu wa Rais wa GEN ambayo inafanya kazi katika kukuza Mipango ya Wenyeji na Uendelevu nchini Ghana. Permaculture inabadilisha jamii nchini Ghana kupitia elimu, uzalishaji wa chakula, mawasiliano, ukuzaji wa ujuzi, kujitosheleza, na kuunda biashara ndogo ndogo. 

 Historia 
Akiwa na umri wa miaka 22 Paul Yeboah alikuwa na wasiwasi  kuhusu umaskini unaoikumba jamii ya  vijijini na mijini. Alipata Cheti cha Kilimo kutoka Taasisi ya Shamba nchini Ghana. Baada ya hapo alianzisha mradi wa upandaji miti ya matunda katika maeneo ya vijijini na mijini kwa kutumia mbegu kutoka Taasisi ya Utafiti wa Michikichi cha Kade na Kituo cha Utafiti cha Kakao cha Bonsu. Mbegu na miche zilitolewa kwa wakulima kwa msingi wa mkopo. Mradi huo ulisaidia  kuanzisha viwanda vidogo vya uchakataji vijijini na kutoa kwa  watu maskini.

Mwaka wa 2003 Paul Yeboah alikuwa msimamizi wa shamba katika Monasteri ya Wabedektini ya Kristo Buase  Benedictine Monasteri (Kristo Buase Benedictine Monastery ) nchini Ghana. Wakati huo Greg Knibbs aliitwa  kuja kusaidia katika kuboresha mpangilio wa shamba hilo kwa kutumia mbinu za Permaculture ili kurejesha rutuba ya udongo ambayo ilikuwa imepotea kutokana na matumizi ya Kemikali bandia.  Hapo ndipo Yeboah alipokutana na Greg Knibbs na walifanya kazi pamoja na kuunda Mtandao wa Kilimo Endelevu (Ghana Permaculture Network) wa Ghana ambao baadaye ulikuja kuku ana  kuwa Taasisi ya Kilimo Endelevu ya Ghana ( Ghana  Permaculture Institute).

 Kazi 
Mtandao wa Kilimo Endelevu  wa Ghana (GPN) ulianzishwa na kuratibiwa na Paul Yeboah mwaka wa 2003. GPN ilianza kama eneo dogo la maonyesho ya shamba ambalo baadaye lilikua Taasisi ya Kilimo ya Endelevu cha  Ghana (GPI). Mnamo 2007 kitalu cha Miti cha Ghana Permaculture Nwodua kiliundwa. Iliundwa ili kujenga mapato ya jamii, na kushughulikia masuala ya mazingira kama vile jangwa na mmomonyoko wa ardhi. Pia hufanya upandaji miti tena. Kazi hiyo ni juhudi shirikishi za jamii zinazohusisha wanawake, vijana na wanaume. Wanajamii wote ni sehemu ya faida na manufaa ya kufanya kazi ili kuimarisha mazingira yao. Mradi huu hujenga ufahamu wa mazingira. 

Paul Yeboah ni Makamu Mwenyekiti wa Ghana Ecovillage Network ambayo ilianzishwa mwaka wa 2012, na kusajiliwa rasmi mwaka 2013. Iliundwa na viongozi wa jamii na makundi yenye miradi endelevu ya kukuza mikakati ya Ecovillage kama mifano ya maendeleo endelevu nchini Ghana. 

Mtandao wa Ghana Permaculture Network ulianza kusaidia shule za mitaa, wakulima wa jamii katika kuanzisha vitalu vya miti, na miradi ya upandaji miti. Mtandao wa Ghana Permaculture sasa umepanuka katika sehemu mbalimbali za Ghana, hadi Togo, na Burkina Faso katika Afrika Magharibi.  

Marejeo

jamii:waliozaliwa 1970
jamii:waliofariki 2021
jamii:watu wa Ghana
jamii:Wiki4HumanRights 2025